stanford-oval/wikipedia huggingface dataset:
สื่ออีโรติกาเด็ก
เชิงอรรถและอ้างอิง

1 2  Lanning, Kenneth V. (2001). "Child Molesters: A Behavioral Analysis 4th ed" (PDF). 86. National Center for Missing and Exploited Children: 85–95. คลังข้อมูลเก่าเก็บจากแหล่งเดิม (pdf)เมื่อ 2010-12-24. สืบค้นเมื่อ 2016-02-25. {{cite journal}}: Cite journal ต้องการ |journal= (help)
↑  Lanning, Kenneth V. (1992). Child sex rings: a behavioral analysis for criminal justice professionals handling cases of child sexual exploitation (PDF). National Center for Missing & Exploited Children. คลังข้อมูลเก่าเก็บจากแหล่งเดิม (PDF)เมื่อ 2019-12-03. สืบค้นเมื่อ 2016-02-25.
1 2  
Zillmann, Dolf; Bryant, Jennings (1989). Pornography: Research Advances and Policy Considerations. Routledge. pp. 239–241. ISBN 0-8058-0615-6.
↑  
Strachan Peterson, Marilyn; Durfee, Michael; Coulter, Kevin (2003). Child Abuse and Neglect: Guidelines for Identification, Assessment, and Case Management. Volcano Press. p. 123. ISBN 1-884244-21-1.
1 2 3  "พระราชบัญญัติแก้ไขเพิ่มเติมประมวลกฎหมายอาญา (ฉบับที่ ๒๔) พ.ศ. ๒๕๕๘" (PDF). 2015-09-08. เก็บ (PDF)จากแหล่งเดิมเมื่อ 2016-04-10.
↑  "ครอบครองสื่อโป๊เด็ก ผิดกฎหมายใหม่ คำถามจากนักกฎหมาย หรือใครๆ ก็โดนได้?". ประชาไท. 2015-09-10. เก็บจากแหล่งเดิมเมื่อ 2016-04-10.
↑  "United States of America v. Knox, No. 92-7089, 3rd Circuit Court of Appeals". FindLaw. คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2016-02-25.
↑  "tending to excite lust; lewd; indecent; obscene; sexual impurity; tending to deprave the morals in respect to sexual relations."
↑  "State Police Call for Tougher Internet Predator Laws". redorbit.com.
↑  Scheeres, Julia (2001-07-23). "Girl Model Sites Crossing Line?". Wired. สืบค้นเมื่อ 2007-09-14.
↑  "THOMAS Library of Congress". สืบค้นเมื่อ 2007-09-14.[ลิงก์เสีย]
1 2  "Alabama Photographer Pleads Guilty to Child Pornography Charges". The America's Intelligence Wire. 2007-03-07.
↑  
"Vice President of Florida Corporation Pleads Guilty to 16 Counts of Transporting Child Pornography". United States Department of Justice. 2010-09-15.
↑  "Florida Corporation Pleads Guilty to Transportation of Child Pornography and Conspiracy to Produce Child Pornography: President and Director of Corporation Pleads Guilty to Money Laundering" (Press release). สำนักงานสอบสวนกลาง. 2010-04-22. คลังข้อมูลเก่าเก็บจากแหล่งเดิมเมื่อ 2010-05-27. สืบค้นเมื่อ 2016-02-25.
↑  
"Florida Man Pleads Guilty to Receiving Child Pornography". Justice.gov. 2009-09-08. สืบค้นเมื่อ 2011-12-28.
↑  "Vice President of Florida Corporation Sentenced to 108 Months in Prison for Transporting Child Pornography" (Press release). 2010-12-17.[ลิงก์เสีย]
1 2 3 4  Fatah, Geoffrey (2006-08-03). "2 say photos of girls weren't porn: Their attorneys argue children 'fully clothed'". Deseret News. คลังข้อมูลเก่าเก็บจากแหล่งเดิมเมื่อ 2009-12-24. สืบค้นเมื่อ 2016-02-25.
↑  "Photos of preteen girls in thongs now big business | The Japan Times Online". Search.japantimes.co.jp. 2007-05-03. สืบค้นเมื่อ 2011-12-28.
หนังสือและข้อมูลอื่น ๆ

Betsy Cameron, Lisanne: A Young Model, 1979: Clarkson N. Potter.
H.R. 1142, 109th Congress, 1st Session, Child Modeling Exploitation Prevention Act[ลิงก์เสีย], March 8, 2005.
Mike Brunker, "Legal child porn under fire" เก็บถาวร 2006-04-27 ที่ เวย์แบ็กแมชชีน MSNBC report, March 28, 2002.
Mike Brunker, "Young 'model' sites feel the heat: Porn, sexual exploitation charges leveled against 3 operators", MSNBC, July 11, 2002.
The PJCrew Story เก็บถาวร 2008-01-02 ที่ เวย์แบ็กแมชชีน. ()
Julia Scheeres, "Girl Model Sites Crossing Line?", Wired News, July 23, 2001.
Selling Innocence NBC 6 investigative report Part 1 November 8, 2001; Part 2 November 9, 2001.
Selling Innocence NBC 6 followup: "Child Modeling Web Site Owner Held On Child Porn Charges; Congressmen Seeking Legislation To Prevent Child Exploitation On The Net" Posted April 18, 2002; updated May 17, 2002.
Selling Innocence TV movie IMDB entry
เวิง ถงเหอ

| เวิง ถงเหอ |
| --- | --- |


เสนาบดีสรรพากร (户部尚書)
ดำรงตำแหน่ง 3 มกราคม 1886 – 15 มิถุนายน 1898
 
ข้อมูลส่วนบุคคล
เกิด: 1830
เสียชีวิต: 1904 (อายุประมาณ 73-74 ปี)
บุพการี: เวิง ซินฉุน (翁心存)
ญาติ: เวิง ถงชู (翁同書)
รางวัล: จอหงวนปี 1856
ชื่อเล่น: ชื่อหลังตาย: เวิงกง (文恭)

เวิง ถงเหอ (จีน: 翁同龢; พินอิน: Wēng Tónghé; เวด-ไจลส์: Weng T'ung-ho; 1830–1904) สมัญญาว่า ชู ผิง (叔平) เป็นบัณฑิตขงจื้อและยังเป็นราชครูในสมัยราชวงศ์ชิง เขาได้เป็นจอหงวนในการสอบขุนนางเมื่อปี ค.ศ. 1856 และภายหลังได้เป็นสมาชิกคนหนึ่งของฮั่นหลินย่วน (翰林院) สถาบันการศึกษาอันทรงเกียรติ
บิดาของเวิง ถงเหอ เป็นข้าราชการที่ถูกกลั่นแกล้งโดยกลุ่มผู้มีอิทธิพลในราชสำนักซึ่งนำโดยซู่ ชุ่น (肃顺) (1816– 1861) อย่างไรก็ตาม ในปี ค.ศ. 1861 เกิดกบฏขึ้นและนำมาซึ่งการเปลี่ยนแปลงสถานะของซู่ ชุ่นและฝ่ายของเขา รัฐบาลใหม่ซี่งนำโดยเจ้าชายกง หรือกงชินหวังยี่ซิน (奕訢, 恭親王) พระนางซูอันไทเฮา (慈安皇太后) และพระนางซูสีไทเฮา (慈禧太后) ได้แต่งตั้งให้บิดาของเวิง ถงเหอ กลับมารับตำแหน่งสูงในราชการต่อไป และเสียชีวิตลงในปีต่อมา (ค.ศ. 1862)
ปี ค.ศ. 1865 เวิง ถงเหอ ได้รับการแต่งตั้งให้เป็นราชครูของสมเด็จพระจักรพรรดิถงจื้อ (同治) ร่วมกับราชครูอีกคน คือ หวัว เหริน (Wo Ren) ในปี ค.ศ. 1873 จักรพรรดิถงจื้อได้ขึ้นครองราชย์แต่กลับสิ้นพระชนม์ในสองปีต่อมา มีบันทึกของราชครูเวิง ถงเหอ ไว้ว่า สมเด็จพระจักรพรรดิไม่ทรงสามารถอ่านหนังสือได้จบประโยคแม้จะมีพระชนมพรรษาสิบหกพรรษาแล้วก็ตาม[ต้องการอ้างอิง] ทำให้พระนางซูสีไทเฮาทรงพระปริวิตกเกี่ยวกับความหย่อนพระปรีชาสามารถของสมเด็จพระจักรพรรดิอย่างยิ่ง
เห็นได้ชัดว่าเวิง ถงเหอ ได้รับการปกป้องจากการถูกโจมตีในเรื่องความล้มเหลวของการถวายการศึกษาแก่จักรพรรดิถงจื้อ เพราะเขาได้รับการแต่งตั้งให้เป็นราชครูของสมเด็จพระจักรพรรดิกวังซวี่ (光绪) ผู้สืบทอดต่แหน่งต่อจากสมเด็จพระจักรพรรดิถงจื้อ ในเวลาต่อมาขณะมีพระชนม์ได้ห้าพรรษา ในฐานะราชครูของจักรพรรดิกวังซวี่ เขาได้เน้นการสอนให้องค์จักรพรรดิน้อยมีความเคารพและกตัญญูต่อพระนางซูสีไทเฮาอย่างมาก ทำให้องค์จักรพรรดิน้อยทั้งเคารพและหวาดกลัวพระนางไปพร้อมกัน
พร้อม ๆ กับการเป็นราชครูของสมเด็จพระจักรพรรดิ เวิง ถงเหอ ได้สั่งสมอำนาจทางการเมืองด้วยโดยการรับตำแหน่งสำคัญ ๆ หลายตำแหน่งในการบริหารงานของราชวงศ์ชิง อาทิ ตำแหน่งรองประธานกรรมการสรรพากร และต่อมาได้เป็นประธานด้วย (President of the Board of Revenue) หัวหน้าฝ่ายตรวจการ (Director of the Censorate) และเป็นประธานกรรมการการลงโทษ (President of the Board of Punishment) นอกจากนั้น ในระหว่างปี ค.ศ. 1882–84 เขายังได้ทำหน้าที่ในกรมความลับทหาร (Grand Council) และยังมีส่วนตัดสินใจเข้าร่วมสงครามจีน-ญี่ปุ่นครั้งที่หนึ่ง (First Sino-Japanese War)
เวิง ถงเหอ ยังเป็นที่รู้จักในฐานะผู้อุปการะคัง โหย่วเหวย์ (康有為) นักคิด นักเขียน และนักปฏิรูปคนสำคัญชาวจีนในช่วงปลายราชวงศ์ชิง ผู้เผยแพร่แนวความคิดเรื่องการปฏิรูปการปกครองในสมัยนั้น แต่มาในช่วงฤดูใบไม้ผลิปี ค.ศ. 1898 เวิง ถงเหอ ก็เริ่มปลีกตัวออกห่าง และเนื่องจากความสัมพันธ์นี้ ได้มีการกล่าวว่าพระนางซูสีไทเฮาจึงปลดเวิง ถงเหอ ออกจากราชสำนัก แต่ในความจริงแล้วเป็นองค์สมเด็จพระจักรพรรดิเองที่สั่งปลดเขาออกจากตำแหน่งในเดือนมิถุนายนปี ค.ศ. 1898 เนื่องจากการที่เขาได้โต้เถียงกับพระองค์อย่างรุนแรง
จะกละ

จะกละ เป็นผีชนิดหนึ่งของประเทศไทย มีลักษณะคล้ายแมวป่า เป็นผีที่หมอผีเลี้ยงเอาไว้ เพื่อใช้ในการทำร้ายศัตรูหรือคู่อริ ทางภาคใต้เรียกกันว่า ผีล้วง ลักษณะโดยทั่วไปจะเหมือนกับแมวบ้านทุกประการ แต่ขนจะมีสีดำสนิทกระด้างไม่มีเงา ขนจะทวนไปด้านหน้าฟูฟ่อง ดวงตาสีแดงเลือด
ที่มา

ผีชนิดนี้ได้รับการสันนิษฐานว่า มีที่มาด้วยกัน 2 อย่าง คือ
เป็น โอปปาติกะ หรือเกิดขึ้นด้วยอาคมของคนเล่นของจากผู้มีคาถาอาคมปล่อย แล้วก็กลายเป็นผี  เหมือน หินพับวัม ("หินพับวัม" คือหินชนิดหนึ่งเชื่อว่าเกิดจากผู้มีอาคมแก่กล้า มักจะอยู่ในปล้องไม่ไผ่)
เกิดจากแมวที่ชอบกินสัตว์อื่นเป็นอาหารและชอบกินเลือดสด ๆ จนเป็นสื่อนำของที่ผู้มีอาคมปล่อยมาแฝงร่างเพื่อกินของคาวสด หรือถูกภูตพรายเข้าสิงร่าง
ที่มา > ลักษณะทั่วไป

"ผีล้วง" จะเหมือนแมวบ้านทุกประการ แต่จะมีขนสีดำสนิทกระด้างไม่มีเงา และขนจะทวนไปด้านหน้าฟูฟ่อง ดวงตาสีแดงเลือด มักจะออกหากินกลางคืน กลัวคน เมื่อเห็นคนหรือคนเห็นมัน มันจะวิ่งหนีลงรู ซึ่งมันจะขุดรูเป็นที่อยู่ มักจะออกหากินตอน กลางคืน มีฤทธิ์เดชเมื่อมนุษย์เพียงแค่เห็นหรือสัมผัสมัน ก็สามารถตายได้
มีเหตุการณ์หนึ่งเกิดได้ขึ้นที่ จังหวัดกระบี่ เป็นการตายพร้อมกันทั้ง ครอบครัว ทางแพทย์สรุปการตายว่า "ภาวะหัวใจล้มเหลว" แต่ญาติพี่น้องของผู้ตายเชื่อว่าเป็นฝีมือของผีจะกละ เพราะเมื่อเข้าไปตรวจสอบดูที่บ้าน พบรูลึกประหลาดอยู่หลังบ้าน รอบ ๆ ปากรูมีเส้นขนของแมวติดอยู่
ดูเพิ่ม

เนะโกะมะตะ
กำแพงศักย์

ในวิชากลศาสตร์ควอนตัม การเคลื่อนที่ของอนุภาคใน ศักย์กีดขวาง หรือ กำแพงศักย์ (The potential barrier) เป็นปัญหาพื้นฐานสำหรับอธิบายการเคลื่อนที่ของอนุภาคในศักย์ แบบ 1 มิติที่สามารถอธิบายปรากฏการณ์ การทะลุผ่าน (Tunneling Effect) และการสะท้อนของคลื่นกล การพิจารณาการเคลื่อนที่ของอนุภาคในศักย์แบบศักย์กีดขวางนี้ ในเบื้องต้นจะใช้การแก้สมการชเรอดิงเงอร์ที่ไม่ขึ้นกับเวลาพิจารณาอนุภาคที่เคลื่อนที่เข้าหากำแพงศักย์ดังรูปที่ 1
รูปที่ 1 แสดงกำแพงศักย์ V0 ที่มีความกว้าง a
เมื่อพิจารณาการเคลื่อนที่ของอนุภาคเข้าหากำแพงศักย์มีโอกาสที่อนุภาคนี้จะเกิดการสะท้อนเมื่อเคลื่อนที่กระทบกับกำแพงศักย์หรือมีโอกาสที่อนุภาคบางส่วนจะทะลุผ่านกำแพงศักย์ไปได้โดยจะขึ้นอยู่กับ สัมประสิทธิ์การทะลุผ่าน (transmission coefficient) และ สัมประสิทธิ์การสะท้อน (reflection coefficient) ซึ่งคำนวณได้จากสมการชเรอดิงเงอร์
เมื่อ  H คือ Hamiltonian,  \hbar  คือ
Planck constant,  m คือ มวลของอนุภาค,  E คือ พลังงานของอนุภาค
การวิเคราะห์อนุภาคที่เคลื่อนที่ในกำแพงศักย์

จากสมการชเรอดิงเงอร์ที่ไม่ขึ้นกับเวลา พิจารณาอนุภาคที่เคลื่อนที่ในศักย์กีดขวางดังรูปที่ 2 การเคลื่อนที่ของอนุภาคในศักย์กีดขวางจะแบ่งการพิจารณาเป็น 3 บริเวณคือ ที่ x < 0, 
0 < x < a และ x > a ซึ่งแต่ละบริเวณจะได้ฟังก์ชันคลื่นดังนี้
จากสมการข้างต้นเมื่อเราพิจารณาพลังงานของอนุภาคที่คลื่นในศักย์จะพบว่า เมื่อ
การวิเคราะห์อนุภาคที่เคลื่อนที่ในกำแพงศักย์ > E < V0

อนุภาคที่เคลื่อนที่ในศักย์กีดขวางจะมีสัมประสิทธิ์การทะลุผ่านเป็น
จากสมการนี้แสดงให้เห็นว่ามีโอกาสเกิดเหตุการณ์ที่อนุภาคบางส่วนสามารถเคลื่อนที่ผ่านศักย์กีดขวางไปได้ซึ่งแตกต่างการอธิบายตามทฤษฎีแบบคลาสสิค เรียกปรากฏการณ์ที่เกิดขึ้นนี้ว่า การทะลุผ่าน (Tunneling Effect)
การวิเคราะห์อนุภาคที่เคลื่อนที่ในกำแพงศักย์ > E > V0

อนุภาคที่เคลื่อนที่ในศักย์กีดขวางจะมีสัมประสิทธิ์การทะลุผ่านเป็น
และในกรณีนี้ยังมีโอกาสที่อนุภาคที่เคลื่อนที่ในศักย์จะเกิดการสะท้อนกลับซึ่งแสดงตามสมการ
รูปที่ 2 แสดงความน่าจะเป็นของลักษณะพฤติกรรมของอนุภาคที่เคลื่อนที่ภายในกำแพงศักย์ในบริเวณต่าง ๆ
เรือฟริเกตชุดเรือหลวงนเรศวร

| --- | --- |
เรือหลวงนเรศวร (FFG-421)
ภาพรวมชั้น
ผู้สร้าง::  อู่ต่อเรือไชน่าสเตตท์, เซี่ยงไฮ้
ผู้ใช้งาน::   กองทัพเรือไทย
ก่อนหน้าโดย::  เรือฟริเกตชุดเรือหลวงพุทธยอดฟ้าจุฬาโลก
ตามหลังโดย::  เรือฟริเกตชุดเรือหลวงภูมิพลอดุลยเดช
ชั้นย่อย::  เรือฟริเกต แบบ 053
สร้างเมื่อ::  พ.ศ. 2534–2538
 ในประจำการ::  พ.ศ. 2537–ปัจจุบัน
เสร็จแล้ว::  2 ลำ
ใช้การอยู่::  2 ลำ
ลักษณะเฉพาะ
ประเภท::  เรือฟริเกต
ขนาด (ระวางขับน้ำ)::  2,985 ตัน (เต็มที่)
ความยาว::  120.5 เมตร
ความกว้าง::  13.7 เมตร
กินน้ำลึก::  6 เมตร
ระบบขับเคลื่อน::  2 × เครื่องยนต์ก๊าซเทอร์ไบน์ เจเนอรัลอิเล็กทริก แอลเอ็ม 2500 และ 2 × เครื่องยนต์ดีเซล เอ็มทียู 20V1163 TB83, 1 × ระบบร่วมดีเซลและกังหันก๊าซขับเคลื่อนด้วยสองเพลาใบพัดแบบปรับมุมได้
ความเร็ว::  32 นอต (59 กิโลเมตรต่อชั่วโมง) สูงสุด
พิสัยเชื้อเพลิง::  4,000 ไมล์ทะเล (7,408 กม.) ที่ 18 นอต
กำลังพล::  ประจำเรือ 99 นาย ปฏิบัติการทางอากาศ 16 นาย
อัตราเต็มที่::  150 นาย
ระบบตรวจการและปฏิบัติการ::  1 × เรดาร์ตรวจการณ์พื้นน้ำ/อากาศ แบบ ซ้าบ Sea Giraffe AMD 3D 1 × เรดาร์ค้นหาระยะไกล Thales LW08 1 × เรดาร์เดินเรือ Raytheon AN/SPS-64 1 × ระบบพิสูจน์ฝ่าย แบบ Selex SIT422CI และ M425 1 × ระบบอำนวยการรบ แบบ Saab 9LV Mk.4 พร้อมกับ TIDLS 2 × เรดาร์ควบคุมการยิง แบบ Saab CEROS 200 1 × โซนาร์แบบ Atlas DSQS-24d
สงครามอิเล็กทรอนิกส์และเป้าลวง::  1 × ระบบ ESM แบบ ITT ES-3601 (AN/SLQ-4) 1 × ระบบ ECM แบบ 984-1 noise jammer และ แบบ 981-3 deception jammer 1 × แท่นยิงเป้าลวง Terma SKWS (C-Guard)
ยุทโธปกรณ์::  1 × Mk-45 Mod 4 - 127 มม. 2 × ปืนใหญ่กล MSI-DSL DS30MR 30 มม. 8 เซลล์ ระบบยิงขีปนาวุธแนวดิ่ง Mk.41 สำหรับ 32 x อาร์ไอเอ็ม-162 อีเอสเอสเอ็ม 8 × แท่นยิงอาร์จีเอ็ม-84 ฮาร์พูน เอสเอสเอ็ม 2 × ท่อยิงตอร์ปิโดแฝดสาม ขนาด 324 มม. Mk-32 Mod.5
อากาศยาน::  1 × ซูเปอร์ลิงซ์ 300
อุปกรณ์สนับสนุนการบิน::  ดาดฟ้าเฮลิคอปเตอร์ และโรงเก็บ
เรือฟริเกตชุดเรือหลวงนเรศวร (อังกฤษ: Naresuan-class frigate) เป็นเรือรบรุ่นปรับปรุงขนาดจากเรือฟริเกต แบบ 053 ของประเทศจีน ที่สร้างโดยประเทศจีน สำหรับใช้งานโดยกองทัพเรือไทย
การออกแบบ

เรือฟริเกตชุดเรือหลวงนเรศวร เป็นเรือรบชุดที่ออกแบบร่วมกันระหว่างกองทัพเรือไทยและจีน โดยปรับปรุงจากแบบเรือฟรีเกตแบบ 053 แบบย่อย 053H2 ซึ่งเป็นเรือฟรีเกตชั้นเจียงฮู 3 (Jianghu III-class) ของกองทัพเรือจีน ดำเนินการต่อโดย อู่ต่อเรือไชน่าสเตตท์ ในเซี่ยงไฮ้ และติดตั้งระบบอาวุธจากประเทศตะวันตก ซึ่งการต่อในประเทศจีนในขณะนั้นมีมูลค่าต่อลำเพียงลำละ 2 พันล้านบาท หากเทียบกับเรือฟริเกตที่ต่อจากประเทศตะวันตกซึ่งราคาลำละ 8 พันล้านบาทในขณะนั้น แต่หลังจากต่อเรือเสร็จ เรือชุดนี้ประสบปัญหาคุณภาพของเนื้องานที่ไม่เป็นที่ประทับใจของกองทัพเรือ หลังจากรับมอบจึงต้องดำเนินการปรับปรุงแก้ไขปัญหาต่าง ๆ ของตัวเรือเป็นจำนวนมาก ซึ่งรวมถึงระบบสายไฟต่าง ๆ ภายในเรือ และติดตั้งระบบใหม่เองเกือบทั้งหมด และส่งผลกระทบมาจนถึงปัจจุบันในด้านการซ่อมบำรุง
เรือฟริเกตชุดเรือหลวงนเรศวร ลำแรกคือเรือหลวงนเรศวร ต่อเรือ ณ อู่จงหัว เมืองเซี่ยงไฮ้ ประเทศจีน วางกระดูกงูในปี พ.ศ. 2534 ปล่อยเรือลงน้ำในเดือน กรกฎาคม พ.ศ. 2536 และเข้าประจำการในกองทัพเรือเมื่อวันที่ 15 ธันวาคม พ.ศ. 2537 และลำต่อมาคือเรือหลวงตากสิน ต่อเรือ ณ อู่จงหัว เมืองเซี่ยงไฮ้ ประเทศจีน วางกระดูกงูในปี พ.ศ. 2534 ปล่อยเรือลงน้ำในปี พ.ศ. 2536 และเข้าประจำการในกองทัพเรือเมื่อวันที่ 28 กันยายน พ.ศ. 2538 โดยมีการติดอาวุธและระบบเดินเรือ ระบบอำนวยการรบเบื้องต้นมาให้ ทำความเร็วสูงสุดมากกว่า 32 นอต ความเร็วมัธยัสถ์ 18 นอต มีรัศมีทำการ 4,000 ไมล์ทะเล (ที่ความเร็วมัธยัสถ์) ระวางขับน้ำปกติ 2,800 ตัน ระวางขับน้ำเต็มที่ 2,985 ตัน ความยาวตลอดลำตัวเรือ 120.5 เมตร ความยาวที่แนวระดับน้ำ 112.50 เมตร ความกว้างสูงสุด 13.70 เมตร ความกว้างที่แนวระดับน้ำ 12.98 เมตร ตัวเรือกินน้ำลึกเฉลี่ย 3.783 เมตร (บริเวณหัวเรือ 3.4 เมตร ท้ายเรือ 3.9 เมตร) กินน้ำลึกสูงสุดประมาณ 6 เมตร ท้ายเรือมีอุปกรณ์สนับสนุนคือดาดฟ้าบิน สำหรับเฮลิคอปเตอร์แบบ ซูเปอร์ลิงซ์ 300 พร้อมกับโรงเก็บ
การออกแบบ > การเพิ่มประสิทธิภาพ

เมื่อวันที่ 3 มิถุนายน พ.ศ. 2554 ซ้าบได้ประกาศว่าได้รับสัญญาจ้างในการปรับปรุงเรือฟริเกตชุดเรือหลวงนเรศวร 2 ลำ ในส่วนของระบบอำนวยการรบ 9LV MK4 ของซ้าบ, Sea Giraffe AMB, เรดาร์ควบคุมการยิง CEROS 200, ระบบอิเล็กโทรออพติก EOS 500 และระบบในการเชื่อมโยงข้อมูลการสื่อสารกับเครื่องบินตรวจการณ์ Erieye ของกองทัพอากาศ
ในส่วนของกองทัพเรือ ได้วางแผนในการเพิ่มประสิทธิภาพและปรับปรุงขีดความสามารถเรือฟริเกตชุดเรือหลวงนเรศวรให้สามารถปฏิบัติการได้ 3 มิติ คือผิวน้ำ ใต้น้ำ และทางอากาศ ได้อย่างสมบูรณ์ขึ้น แบ่งออกเป็น 3 ระยะ คือ ระยะที่ 1 ระหว่างปี พ.ศ. 2554–2557 ระยะที่ 2 ระหว่างปี พ.ศ. 2555–2557 ระยะที่ 3 ระหว่างปี 2556–2558 โดยส่วนหนึ่งในการปรับปรุงมีการจัดซื้อระบบอำนวยการรบ และการจัดซื้อระบบอาวุธปล่อยนำวิถีแบบพื้นสู่อากาศ รวมไปถึงการปรับปรุงระบบเชื่อมโยงข้อมูลเข้ากับกองทัพอากาศในส่วนของเครื่องบินยาส 39 และเครื่องบินตรวจการณ์ Erieye
เรือในชุด

| ชื่อ | หมายเลข | สร้างโดย | ปล่อยลงน้ำ | ประจำการ | ปลดประจำการ | สถานะ |
| --- | --- | --- | --- | --- | --- | --- |
| เรือหลวงนเรศวร | 421 | อู่จงหัว, เซี่ยงไฮ้ | กรกฎาคม 2536 | 15 ธันวาคม 2537 |  | ประจำการ |
| เรือหลวงตากสิน | 422 | อู่จงหัว, เซี่ยงไฮ้ | 2537 | 28 กันยายน 2538 |  | ประจำการ |
ภารกิจ

เรือฟริเกตชุดเรือหลวงนเรศวร ถือเป็นเรือฟริเกตชุดที่มีสมรรถนะสูงที่สุดชุดหนึ่งของกองทัพเรือไทย ปัจจุบันประจำการอยู่กองเรือฟริเกตที่ 2 กองเรือยุทธการ ที่มีศักยภาพในการยิงขีปนาวุธปล่อยแบบนำวิถีรูปแบบต่าง ๆ ที่ทันสมัยได้อย่างแม่นยำ
ข้อมูลเพิ่มเติม

วิกิมีเดียคอมมอนส์มีสื่อเกี่ยวกับ เรือฟริเกตชุดเรือหลวงนเรศวร
| ด ค กเรือฟริเกตชุดเรือหลวงนเรศวร |
| --- | --- |
 นเรศวร  ตากสิน 
 ก่อนหน้า: ชุดเรือหลวงพุทธยอดฟ้าจุฬาโลก  ถัดไป: ชุดเรือหลวงภูมิพลอดุลยเดช 
 เรือรบในกองทัพเรือไทย 
ระบบยิงขปนาวุธแนวดิ่งแบบ Mk.41 บนเรือหลวงนเรศวร
เรดาร์ตรวจการณ์แบบ Saab Sea Giraffe และควบคุมการยิงแบบ Saab CEROS 200 บนเรือหลวงนเรศวร
มหาวิทยาลัยราชภัฏเชียงราย

| --- | --- |
Chiang Rai Rajabhat University
ตราพระราชลัญจกร สัญลักษณ์ประจำมหาวิทยาลัย
ชื่อเดิม: สถาบันราชภัฏเชียงราย
ชื่อย่อ: มร.ชร. / CRRU (มรช.,มร.ช./CRU.)
คติพจน์: มหาวิทยาลัยแห่งการเรียนรู้และให้โอกาส
ประเภท: สถาบันอุดมศึกษาของรัฐ
สถาปนา: 29 กันยายน พ.ศ. 2516; 51 ปีก่อน (2516-09-29)
สังกัดการศึกษา: กระทรวงการอุดมศึกษา วิทยาศาสตร์ วิจัยและนวัตกรรม
สังกัดวิชาการ: คณะวิชา  14 ดูในบทความ  หน่วยงานสนับสนุน  11 ดูในบทความ  หน่วยงานพัฒนาและบริการวิชาการ  12 ดูในบทความ 
งบประมาณ: 622,100,500 บาท  (พ.ศ. 2568)
นายกสภาฯ: ศาสตราจารย์เกียรติคุณ มนัส สุวรรณ
อธิการบดี: รองศาสตราจารย์ ศรชัย มุ่งไธสง
อาจารย์: 507 คน (พ.ศ. 2567)
บุคลากรทั้งหมด: 1,052 คน (พ.ศ. 2567)
ผู้ศึกษา: 10,675 คน (พ.ศ. 2566)
ที่ตั้ง: 80 หมู่ที่ 9 ถนนพหลโยธิน ตำบลบ้านดู่ อำเภอเมืองเชียงราย จังหวัดเชียงราย 57100
เพลง: มหาวิทยาลัยราชภัฏเชียงราย
ต้นไม้: กาสะลองคำ
สี: ████ สีเทา สีแสด
เว็บไซต์: เว็บไซต์ของมหาวิทยาลัย
บทความหลัก: มหาวิทยาลัยราชภัฏ
มหาวิทยาลัยราชภัฏเชียงราย  (อังกฤษ: Chiang Rai Rajabhat University) เป็นมหาวิทยาลัยของรัฐ ตั้งอยู่ที่ตำบลบ้านดู่ อำเภอเมืองเชียงราย จังหวัดเชียงราย เริ่มก่อตั้งขึ้นเมื่อปี พุทธศักราช 2512 ในนามชื่อ "โรงเรียนฝึกหัดครูประกาศนียบัตรวิชาการศึกษาเชียงราย" จนกระทั่งถึงปี พุทธศักราช 2516 เปลี่ยนมาเป็น "วิทยาลัยครูเชียงราย"
ประวัติ > ยุคที่ 1 วิทยาลัยครูเชียงราย

ในวันที่ 29 กันยายน ปีพุทธศักราช 2516 คณะรัฐมนตรีได้มีมติให้สถาปนา "วิทยาลัยครูเชียงราย" ขึ้น จากเดิมเคยเป็น "โรงเรียนฝึกหัดครูระดับประกาศนียบัตรวิชาการศึกษาเชียงราย" เมื่อปี พุทธศักราช 2512 เพื่อทำหน้าที่ผลิตครูสนองความต้องการแก้ไขปัญหาการขาดแคลนครูในขณะนั้น โดยหน่วยงานผลิตครูคณะครุศาสตร์ในระยะแรก มีสถานภาพเป็น ภาควิชาการศึกษา  ดำเนินการผลิตครู ในระดับประกาศนียบัตรวิชาการศึกษา ตั้งแต่ ป.กศ.ต้น จนถึง ป.กศ.สูง โดยรับนักศึกษาที่เรียนจบจากระดับชั้น ม.ศ.3 , ม.ศ.5 จากโรงเรียนมัธยมขยายโอกาสในเขตพื้นที่จังหวัดเชียงราย พะเยา น่าน ลำปาง และพื้นที่บางส่วนของจังหวัดเชียงใหม่ และจังหวัดแพร่ ตามลำดับ รวมผู้ที่สอบไล่ได้ชุดครูประโยคพิเศษประถม (ป.ป.) และสอบไล่ชุดครูประโยคพิเศษมัธยม (พ.ม.) มาเรียนต่อระดับประกาศนียบัตรวิชาการศึกษาขั้นสูง และในปีเดียวกัน ได้แต่งตั้งให้นายบัณฑิต วงษ์แก้ว จากวิทยาลัยครูมหาสารคาม มาดำรงตำแหน่งเป็นผู้อำนวยการวิทยาลัยครูเชียงราย เป็นคนแรกที่ได้เปิดหลักสูตรอบรมเพื่อการศึกษาวิชาชีพครูระยะสั้นในดือนเมษายน (ปิดเทอมภาคฤดูร้อน) ให้แก่ข้าราชการครู (อ.ศ.ร.) ในพื้นที่จังหวัดเชียงราย และพื้นที่ใกล้เคียง ประมาณ 1,500 คน เป็นครั้งแรก
ต่อมาในวันที่ 2 มีนาคม ปี พุทธศักราช 2520 ได้มีพระราชกฤษฎีกาประกาศยกฐานะภาควิชาการศึกษาเป็นคณะวิชาครุศาสตร์ วิทยาลัยครูเชียงราย ให้เป็นสถาบันการศึกษาและวิจัย สามารถเปิดทำการสอนได้ถึง
ระดับอุดมศึกษา โดยได้เปิดหลักสูตรปริญญาตรีครุศาสตรบัณฑิต (ค.บ.) สาขาวิชาการศึกษา แขนงวิชาเอกภาษาไทย สังคมศึกษา คณิตศาสตร์ วิทยาศาสตร์ ภาษาอังกฤษ ดนตรีศึกษา พลศึกษา การประถมศึกษา และจิตวิทยาการแนะแนว ทั้งหมดประมาณ 9 สาขาวิชาเอก
เมื่อ ปีพุทธศักราช 2521 ทำการเปิดสอนหลักสูตรปริญญาตรีสำหรับผู้ประกอบวิชาชีพครูจนถึงประมาณ ปีพุทธศักราช 2537 วิทยาลัยครู ได้รับการยกฐานะเป็นสถาบันราชภัฏ สถาบันอุดมศึกษา
ของท้องถิ่นทำหน้าที่ในการผลิตบัณฑิตสาขาต่างๆ มีโครงการเปิดสอนระดับบัณฑิตศึกษาโดยประสานความร่วมมือกับ คณะศึกษาศาสตร์ มหาวิทยาลัยเชียงใหม่ 
ผลิตนักศึกษาระดับปริญญาโท สาขาการบริหารการศึกษา โดยใช้หลักสูตรของมหาวิทยาลัยเชียงใหม่ ผลิตมหาบัณฑิตสาขาการบริหารการศึกษารวมจำนวน 5 รุ่น
ในปีพุทธศักราช 2528 วิทยาลัยครูเชียงราย ได้แบ่งส่วนราชการในวิทยาลัยครู ให้สอดคล้องกับพระราชบัญญัติวิทยาลัยครู พุทธศักราช 2518 ให้เกิดภาระกิจอื่นๆ เพื่อรองรับความเจริญต่อไปในอนาคต
โดยแก้ไขเพิ่มเติมในปี พุทธศักราช 2527 โดยแบ่งหน่วยงานส่วนราชการ ดังต่อไปนี้
สำนักงานอธิการบดี
คณะวิชาครุศาสตร์
คณะวิชาวิทยาศาสตร์และเทคโนโลยี
คณะวิชามนุษยศาสตร์และสังคมศาสตร์
คณะวิชาวิทยาการจัดการ
สำนักงานวางแผนและพัฒนา
สำนักงานส่งเสริมวิชาการ
สำนักงานกิจการนักศึกษา
ศูนย์วิจัยและบริการการศึกษา
ศูนย์ศิลปวัฒนธรรม
ในขณะเดียวกัน วิทยาลัยครูเชียงราย ก็ได้ให้ความร่วมมือกับวิทยาลัยครูลำปาง โดยอาศัยความร่วมมือในการประสาน การดำเนินงาน ร่วมกับวิทยาลัยครูอื่น ๆ โดยรวมกัน เป็นกลุ่มวิทยาลัยครูล้านนา 
(กลุ่มวิทยาลัยครูภาคเหนือตอนบน) ดังนี้
วิทยาลัยครูเชียงใหม่ มหาวิทยาลัยราชภัฏเชียงใหม่
วิทยาลัยครูเชียงราย มหาวิทยาลัยราชภัฏเชียงราย
วิทยาลัยครูลำปาง มหาวิทยาลัยราชภัฏลำปาง
วิทยาลัยครูอุตรดิตถ์ มหาวิทยาลัยราชภัฏอุตรดิตถ์
ซึ่งได้เป็นกลุ่มวิทยาลัยครูภาคเหนือตอนบนได้พัฒนาเป็น"สหวิทยาลัยล้านนา"ตามข้อบังคับของสภาการฝึกหัดครูว่าด้วยกลุ่มวิทยาลัยครู พุทธศักราช 2528 และในสมัยนั้น วิทยาลัยครูลำปางได้รับเลือกให้เป็นที่ตั้งสำนักงานคณะกรรมการสหวิทยาลัยล้านนา รวมทั้งวิทยาลัยครูเชียงราย ก็ได้รับเป็นคณะกรรมการตัวแทนกลุ่มครูเชียงราย พะเยา และน่าน อีกด้วย
ประวัติ > ยุคที่ 2 สถาบันราชภัฏเชียงราย

วันที่ 14 กุมภาพันธ์ พุทธศักราช 2535  พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานชื่อสถาบันว่า"สถาบันราชภัฏ" จากวิทยาลัยครูเดิมเพื่อให้สอดคล้อง 
กับความหลากหลายการผลิต บัณฑิตของสถาบันโดยให้สถาบันราชภัฏเชียงราย เป็นส่วนราชการในสำนักงานสภา สถาบันราชภัฏสังกัดกระทรวงศึกษาธิการและให้
สำนักงานสภาสถาบันราชภัฏ เป็นนิติบุคคล มีฐานะเทียบเท่ากรมในกระทรวงศึกษาธิการมีผลบังคับใช้ตั้งแต่ วันที่ 25 มกราคม พุทธศักราช 2538 โดยมีพระบรมราชโองการ
โปรดเกล้าฯ แต่งตั้งให้ ผู้ช่วยศาสตราจารย์สุเทพ พงษ์ศรีวัฒน์ ดำรงตำแหน่งอธิการบดีคนแรกของสถาบันราชภัฏเชียงราย ตั้งแต่ วันที่ 9 มิถุนายน พุทธศักราช 2538
ปีพุทธศักราช 2542 คณะครุศาสตร์ ได้พัฒนาหลักสูตรระดับปริญญาโทหลักสูตรครุศาสตรมหาบัณฑิต (ค.ม.) สาขาการบริหารการศึกษาของสถาบันราชภัฏเชียงรายเป็นครั้งแรก
ปีพุทธศักราช 2543 ได้เปิดสอนหลักสูตรปริญญาโทครุศาสตรมหาบัณฑิต (ค.ม.) สาขาหลักสูตรและการสอน สำหรับผู้ที่เป็นครูอยู่แล้ว และผู้จบสาขาอื่นๆ แล้วต้องการที่จะเป็นครู
ปีพุทธศักราช 2544 ได้เปิดสอนหลักสูตรประกาศนียบัตรบัณฑิต สาขาวิชาชีพครู (ป.วค.) เพิ่มขึ้นอีก 1 หลักสูตร เพื่อรองรับนักศึกษาที่จบปริญญาสาขาอื่นๆ ที่ไม่ใช่ครู แล้วต้องการเป็นครู
ประวัติ > ยุคที่ 3 มหาวิทยาลัยราชภัฏเชียงราย ในปัจจุบัน

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อมลงพระปรมาภิไธย ใน "พระราชบัญญัติมหาวิทยาลัยราชภัฏ พ.ศ. 2547" เมื่อวันที่ 10 มิถุนายน พ.ศ. 2547 
อันมีผลให้ "สถาบันราชภัฏ" เปลี่ยนชื่อเป็น "มหาวิทยาลัยราชภัฏ" และมีสถานภาพเป็นนิติบุคคลโดยสมบูรณ์ ยังความปลาบปลื้มยินดีแก่ชาวราชภัฏทุกคน
และในวันที่ 14 มิถุนายน พ.ศ. 2547 "พระราชบัญญัติมหาวิทยาลัยราชภัฏ พ.ศ. 2547" ได้ประกาศในราชกิจจานุเบกษาเป็นที่เรียบร้อยแล้ว ดังนั้นชาวราชภัฏทั้ง 41 แห่ง จึงร่วมใจพิธีถวายราชสดุดี 
เฉลิมฉลองนาม "มหาวิทยาลัยราชภัฏ" พร้อมกัน รวมทั้ง "มหาวิทยาลัยราชภัฏเชียงราย" อีกด้วย ในวันอังคารที่ 15 มิถุนายน พ.ศ. 2547 เวลา 09.09 น. พร้อมกันทั่วประเทศ
ปี พ.ศ. 2547 ได้เปิดสอนหลักสูตรปริญญาโทครุศาสตรมหาบัณฑิต (ค.ม.) อีก 2 สาขา คือ สาขาการประเมินผลและวิจัยการศึกษา และสาขาเทคโนโลยีและสื่อสารการศึกษา
พิธีพระราชทานปริญญาบัตรของมหาวิทยาลัยราชภัฏเชียงรายจัดขึ้นเป็นประจำทุกปีในช่วงประมาณเดือนตุลาคม-พฤศจิกายน โดยพระบาทสมเด็จพระบรมชนกาธิเบศร มหาภูมิอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อมให้พระบาทสมเด็จพระวชิรเกล้าเจ้าอยู่หัวเมื่อครั้งดำรงพระราชอิสริยยศสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จพระราชดำเนินมาปฏิบัติพระราชกรณียกิจแทนพระองค์ในการพระราชทานปริญญาบัตร แก่บัณฑิตแห่งมหาวิทยาลัยราชภัฏเชียงราย จากทุกวิทยาเขต ณ หอประชุมทีปังกรรัศมีโชติ มหาวิทยาลัยราชภัฏเชียงใหม่
ปัจจุบันอธิการบดีมหาวิทยาลัยราชภัฏเชียงรายคนปัจจุบันคือ รองศาสตราจารย์ ดร. ศรชัย มุ่งไธสง
ข้อมูลเกี่ยวกับสถาบัน > สัญลักษณ์ประจำสถาบัน

สีน้ำเงิน แทนค่าสถาบันพระมหากษัตริย์ผู้ให้กำเนิด และพระราชทานนาม “ราชภัฏ”
สีเขียว แทนค่าแหล่งที่ตั้งของสถาบันฯ 41 แห่งในแหล่งธรรมชาติและสิ่งแวดล้อมที่สวยงาม
สีทอง แทนค่าความเจริญรุ่งเรืองทางภูมิปัญญา
สีส้ม แทนค่าความรุ่งเรืองทางศิลปวัฒนธรรมท้องถิ่น ที่ก้าวไกลใน 41 สถาบัน
สีขาว แทนค่าความคิดอันบริสุทธิ์ของนักปราชญ์แห่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ข้อมูลเกี่ยวกับสถาบัน > ตราสัญลักษณ์

แสดงถึงพระราชกรณียกิจของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรอย่างชัดเจน ในประเด็นการปรับแผนการศึกษา ของชาติที่เด่นชัดโดยพัฒนาจากระบบบ้านวัดวังและโรงเรียนโดยเฉพาะเมื่อโปรดเกล้าฯ ให้มีการจัดตั้งโรงเรียนฝึกหัดครุขึ้นเป็นครั้งแรก ทรงใช้กระบวนการทางปัญญาแก้ปัญหา ระบบการพัฒนาประเทศตัวอักษรจึงเป็นประเด็นสำคัญ ในการจัดวางรูปแบบ ดังนั้นตัวอักษรใหญ่ในราชภัฏ สัญลักษณ์จึงมีโครงสร้างใกล้เคียงระบบสากล คือใช้อักษรโรมันแบบ Gothicหรืออักษรอังกฤษแบบ Old English และอักษรขอมเป็นแนวทางในการพัฒนา รูปแบบตัวอักษรให้สามารถแทนค่าความรู้สึก ในการสื่อสารร่วมสมัย และแสดงความสูงส่งแห่งสถาบันพระมหากษัตริย์
ข้อมูลเกี่ยวกับสถาบัน > สีประจำมหาวิทยาลัย

สีเทา - แสด
ข้อมูลเกี่ยวกับสถาบัน > ต้นไม้ประจำราชภัฏเชียงราย

กาสะลองคำ
ข้อมูลเกี่ยวกับสถาบัน > เพลงประจำมหาวิทยาลัยราชภัฏเชียงราย

เพลงถิ่นสวรรค์ มหาวิทยาลัยราชภัฏเชียงราย
เพลงราชภัฏสดุดี
เพลงปราชญ์ของกษัตริย์
เพลงราชภัฏเชียงราย
เพลงบัวหลวง
เพลงมาร์ชเทาแสด
เพลงไผ่งาม
ข้อมูลเกี่ยวกับสถาบัน > สวนสมเด็จพระศรีนครินทร์ เชียงราย

มหาวิทยาลัยราชภัฏเชียงรายและมูลนิธิสวนสมเด็จพระศรีนครินทร์ เป็นผู้ดูแลสวนสมเด็จพระศรีนครินทร์ เชียงรายที่ตั้งอยู่ภายในมหาวิทยาลัย